Nr. L 103/20 De Europæiske Fællesskabers Tidende 22. 4. 94 KOMMISSIONENS DIREKTIV 94/15/EF af 15. april 1994 om førstegangs tilpasning til den tekniske udvikling af Rådets direktiv 90/220/ EØF om udsætning i miljøet af genetisk modificerede organismer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/220/EØF af 23. april 1990 om udsætning i miljøet af genetisk modifice- rede organismer ()), særlig artikel 20, og ud fra følgende betragtninger : Bilag II til direktiv 90/220/EØF indeholder oplysnings- kravene for anmeldelser om udsætning af GMO ; ifølge artikel 20 i direktivet kan bilag II tilpasses til den tekniske udvikling ; de oplysningskrav for anmeldelser om udsætning af GMO, som er fastlagt i bilag Il, er så brede, at de kan gælde for alle former for genetisk modificerede organis- mer ; visse oplysninger er imidlertid kun anvendelige eller relevante for bestemte organismetyper ; erfaringerne med udsætning af genetisk modificerede højerestående planter viser, at det er hensigtsmæssigt at tilpasse bilag II til den tekniske udvikling ved at indføre et særligt underbilag for højerestående planter ; det er derfor hensigtsmæssigt at opdele bilag II i to underbilag : bilag II A med de oplysninger, der kræves i forbindelse med anmeldelser om udsætning af andre GMO end højerestående planter, og bilag II B med de oplysninger, der kræves i forbindelse med anmeldelser om udsætning af genetisk modificerede højerestående planter ; ()) EFT nr. L 117 af 8. 5. 1990, s. 15. de i dette direktiv fastsatte foranstaltninger er i overens- stemmelse med udtalelse fra det udvalg, der er nedsat ved artikel 21 i direktiv 90/220/EØF — UDSTEDT FØLGENDE DIREKTIV: Artikel 1 Bilag II til direktiv 90/220/EØF affattes som angivet i bilaget til nærværende direktiv. Artikel 2 Medlemsstaterne sætter de nødvendige love og admini- strative bestemmelser i kraft for at efterkomme dette direktiv senest den 30. juni 1994. Medlemsstaterne under- retter straks Kommissionen herom. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv træder i kraft på tyvendedagen efter offent- liggørelsen i De Europæiske Fællesskabers Tidende. Udfærdiget i Bruxelles, den 15. april. 1994. På Kommissionens vegne Yannis PALEOKRASSAS Medlem af Kommissionen